Държавен вестник, бр. 9, 2018 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  9
ПОСТАНОВЛЕНИЕ № 11 
ОТ 23 ЯНУАРИ 2018 Г.
за приемане на Наредба за изискванията и 
критериите за ВиК операторите и за ква­
лификацията на персонала им
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за изис­
кванията и критериите за ВиК операторите и 
за квалификацията на персонала им.
Министър-председател: 
Бойко Борисов
Главен секретар на Министерския съвет: 
Веселин Даков
НАРЕДБА 
за изискванията и критериите за ВиК опера­
торите и за квалификацията на персонала им
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят изискванията 
и критериите, на които трябва да отговарят ВиК 
операторите, за да извършват дейностите по 
чл. 198о, ал. 1 от Закона за водите в обособената 
територия, включително професионалните и 
квалификационните изисквания към персоналa 
им, както и условията и редът за провеждане 
на обучението му.
Чл. 2. ВиК операторите трябва да отговарят 
на изискванията и критериите по глава втора 
от наредбата за целия срок на извършване 
на дейностите по чл. 198о, ал. 1 от Закона за 
водите в обособената територия.
Г л а в а  в т о р а
ИЗИСКВАНИЯ И КРИТЕРИИ, НА КОИТО 
ТРЯБВА ДА ОТГОВАРЯТ ВиК ОПЕРАТОРИТЕ
Раздел І
Критерии, на които трябва да отговарят ВиК 
операторите
Чл. 3. ВиК оператори могат да са единствено 
капиталови търговски дружества с обособени 
територии, с основен предмет на дейност – пре­
доставяне на ВиК услуги, с активи по чл. 13 
и/или чл. 19 от Закона за водите.
Раздел ІІ
Изисквания, на които трябва да отговарят 
ВиК операторите
Чл. 4. (1) ВиК операторът трябва да разра­
боти, да внедри и да поддържа система за уп­
равление на качеството, система за управление 
по отношение на околната среда и система за 
управление на здравето и безопасността при 
работа.
(2) Изпълнението на изискванията по ал. 1 
се доказва с представянето на:
1. документирани процедури и/или вътреш­
ни правила за управлението на качеството на 
предлаганите ВиК услуги чрез определяне на 
процесите, връзките между тях и отговорностите 
за осигуряване на услуги, които съответстват на 
изискванията на потребителите и на приложи­
мите нормативни актове, както и определяне на 
критерии за подобряване на внедрената система 
за качество или чрез внедряване и поддържане 
на сертифицирана система за управление по 
БДС EN ISO 9001 „Системи за управление на 
качеството“;
2. документирани процедури и/или вътреш­
ни правила за защита на околната среда при 
осъществяване на дейността чрез планиране, 
въвеждане, поддържане и непрекъснато подоб-
ряване на процеси, мерки и отговорности за 
осигуряване спазването на изискванията на 
законодателството в областите на опазване на 
околната среда от замърсяване, управлението 
на отпадъците, ефективното използване на 
ресурсите, промените в климата и опазването 
на екосистемите и биоразнообразието или чрез 
внедряване и поддържане на сертифицирана 
система за управление по БДС EN ISO 14001 
„Системи за управление по отношение на 
околната среда“;
3. документирани процедури и/или вътрешни 
правила за идентифициране на опасностите 
при осъществяване на дейността, свързани със 
здравето и безопасността при работа за собст­
вения персонал и за външни заинтересовани 
страни (партньори, доставчици, посетители, 
преминаващи, съседи, местни жители, контрол­
ни органи), както и оценка и управление на 
рисковете с оглед  намаляване на възможността 
за инциденти, включително за въведени мерки 
и отговорности за спазване на действащото 
законодателство за здравословни и безопасни 
условия на труд или чрез внедряване и поддър­
жане на сертифицирана система за управление 
по BS OHSAS 18001 „Системи за управление на 
здравето и безопасността при работа“.
Чл. 5. (1) ВиК операторите поддържат тех­
нически персонал, оборудване и технически 
средства, чрез които да могат да осъществяват 
нормално дейността си, да спазват изисквани­
ята на тази наредба, на Наредба № 2 от 2005 г. 
за проектиране, изграждане и експлоатация 
на водоснабдителни системи (ДВ, бр. 34 от 
2005 г.) и на Наредба № РД-02-20-8 от 2013 г. 
за проектиране, изграждане и експлоатация 
на канализационни системи (ДВ, бр. 49 от 
2013 г.) – при техническата експлоатация на 
ВиК системите.
(2) Квалификацията и броят на персонала, 
както и видът на оборудването и техническите 
средства зависят от предоставените с договора 
по чл. 198п, ал. 1 от Закона за водите активи, 
съобразено с видовете планирани дейности по 
стопанисване, поддържане и експлоатация на 
ВиК системите, в т.ч. мониторинг, текущи и 
основни ремонти, отстраняване на експлоатаци­
онни проблеми при нарушено функциониране, 
извършване на изследвания и измервания, пе­